Folketing
2010-12-15

Det, Socialdemokraterne gør, modsat hvad den nuværende regering gør, er eksempelvis forud for et folketingsvalg i 2007, hvor Socialdemokraterne ikke lover, som der, citat, blev sagt af den tidligere finansminister, som også er til stede i salen i dag: megaløft i velfærden. Socialdemokraterne lover heller ikke på et pressemøde inden et folketingsvalg århundredets reform af den offentlige sektor, som den tidligere statsminister, Anders Fogh Rasmussen, lovede danskerne, uden at sikre, at pengene er der til at indfri løfterne. For det er jo det, der går galt. Det er jo der, det går galt. Når man lover, da man laver en finanslovaftale med Dansk Folkeparti, at dette er en god dag for børnefamilierne, fordi nu går lukkedagene i graven, sagde den tidligere vicestatsminister, Bendt Bendtsen, og man kan se, at antallet af lukkedage stiger, så er det, at det går galt for regeringen og Dansk Folkeparti. Så er det, det kniber med sammenhængen mellem de enorme løfter, den her regering giver, og det, som regeringen rent faktisk indfrier. Der vil vi bare sikre, at der rent faktisk er harmoni mellem det, der bliver sagt, og det, der er mulighed for.